open-index/open-wikipedia-markdown huggingface dataset:
Espirilo

::*Esta páxina trata das bacterias con forma espiral. Para o xénero bacteriano ver *Spirillum*.*
300px|miniatura|dereita|Espirilos.
Os **espirilos** son bacterias de forma espiral. Son un dos grandes tipos morfolóxicos de bacterias, xunto cos cocos, bacilos e vibrios. Os espirilos son Proteobacterias, e poden encontrarse algunhas especies de espirilos en todos os grandes grupos proteobacterianos: Alfaproteobacterias, Betaproteobacterias, Gammaproteobacterias, Deltaproteobacterias, e Epsilonproteobacterias. Inicialmente os espirilos foron clasificados no xénero *Spirillum*, que foi un dos primeiros xéneros de procariotas que se crearon, xa no século XIX, por Ehrenberg en 1832. *Spirillum* chegou a ter moitas especies, pero despois foron reclasificadas noutros xéneros, e hoxe nas listas da LPSN *Spirillum* só ten dúas especies.

A curvatura espiral dos espirilos pode variar desde só unha volta completa (ao que os fai parecerse aos vibrios) ata moitas voltas (o que fai que se parezan ás espiroquetas). Nunca teñen endoflaxelos como as espiroquetas, as cales teñen forma de sacarrollas con voltas máis apertadas ca as dos espirilos e máis flexibilidade. Os espirilos, á parte da súa forma espiral e de que son gramnegativos e a maioría móbiles e flaxelados, con frecuencia con penachos de flaxelos, teñen gran variedade de características metabólicas e formas de vida. Hainos patóxenos, simbiontes e de vida libre e están distribuídos amplamente en medios acuáticos. Poden ser aerobios estritos ou facultativos ou microaerófilos, fermentativos ou fixadores de nitróxeno.

Algúns espirilos son de gran lonxitude e é posible que algúns foran observados xa por Antoni van Leeuwenhoek. Algúns espirilos teñen características especiais, como o magnetotactismo de *Magnetospirillum*, o fototrofismo de *Thiospirillum* ou a fixación do nitróxeno de *Azospirillum lipoferum*. Os xéneros *Campylobacter* e *Helicobacter* son patóxenos do aparato dixestivo.

Son espirilos por exemplo os xéneros: *Spirillum*, *Aquaspirillum*, *Oceanospirillum*, *Magnetospirillum*, *Azospirillum*, *Herbaspirillum*, *Campylobacter*, *Helicobacter*, *Ancylobacter* (que son como vibrios enrolados sobre si mesmos), *Thiospirillum* (bacteria vermella do xofre de gran tamaño), *Rhodospirillum*. O xénero *Bdellovibrio* é en realidade similar a un vibrio só lixeiramente torsionado.

## Notas 
## Véxase tamén 
### Outros artigos 
* Bacilo
* Coco (bacteria)
* Vibrio
* Espiroqueta
Manuel Pazos González

**Manuel Pazos González**, nado en Cambados o 17 de marzo de 1930 e finado en Elx (Alacant) o 24 de maio de 2019, foi un futbolista galego que xogaba na demarcación de gardameta.

## Traxectoria 
Comezou xogando no Carabela de Cambados, pero pronto fichou polo Pasarón de Pontevedra e cando estaba a punto de fichar polo Pontevedra CF interveu o Celta de Vigo, levando a ficha do gardameta para comezar a tempada 1951/52.

Xogou no Celta dúas tempadas, nas cales protagonizou situacións con bastante repercusión, como cando ante o Atlético de Madrid tentando evitar un gol recibiu un golpe polo que tivo que ser trasladado ao hospital coa rotura dos dous maxilares, mandíbula, padal e nariz e luxación da clavícula.

En 1953 fichou polo Real Madrid co que foi campión de Liga esa mesma tempada, compartindo aliñación con homes como Di Stéfano, Miguel Muñoz ou Molowny. Sendo xogador do Real Madrid foi convocado coa selección española, aínda que ao ser o suplente de Antoni Ramallets non chegou a debutar, porén si que o fixo coa extinta Selección B.

No Real Madrid tivo problemas de indisciplina, ou polo menos foi a razón pola que o cederon ao Hércules CF, tamén en Primeira División, a seguinte tempada. Tras ese ano fora do equipo foi traspasado ao Atlético de Madrid por 800&nbsp;000 pesetas.

No club colchoeiro militou sete tempadas, nas cales gañou dúas Copas do Xeneralísimo e a Recopa de Europa de 1962. Entre os encontros históricos que disputou están a final de Copa que perdeu o Atlético ante o Athletic de Bilbao en 1956, e as semifinais da Copa de Europa o 13 de maio de 1959 ante o Real Madrid, encontro que gañaron os brancos por 2-1, cun gol de penalti de Puskás rematando o encontro.

Aos 32 anos fichou polo Elche CF na tempada 1962/63, onde aínda xogou sete tempadas máis en Primeira División.

Retirouse do fútbol de elite en 1969, con 39 anos, porén aínda seguiu xogando en equipos de Terceira División e Preferente, como o Novelda CF, o Tháder de Rojales ou o Santa Pola CF.

Despois de 19 tempadas e 400 encontros en cinco equipos da Primeira División Española, retirouse no ano 1974 xogando no Abarán, da Preferente murciana, e fixou a súa residencia en Elx.

## Palmarés 
### Real Madrid 
* **Primeira división de España (1):** 1953/54.

### Atlético de Madrid 
* **Copa do Xeneralísimo (2):** 1960 e 1961.

* **Recopa de Europa (1):** 1962.

## Notas
Nova Atlántida

***Nova Atlántida*** (*Nova Atlantis* no orixinal en latín e *The New Atlantis* na tradución do propio Bacon ao inglés) é unha utopía renacentista de Francis Bacon, publicada en latín en 1624 e en inglés en 1627. Nesta obra inacabada relátase unha viaxe imaxinaria que ten valor de metáfora, conduce ao descubrimento dunha illa do océano Pacífico, chamada Bensalem, na que un colexio se consagra á investigación do coñecemento e das súas aplicacións, é dicir, no que se instaura, con todo o respecto que lle é debido, un Instituto das Ciencias e das Técnicas. Nesta illa o coñecemento é considerado como o ben máis prezado. É por iso que na pasaxe máis coñecida da obra é na que se refiren aos investigadores coas palabras: "Estas son, fillo meu, as riquezas da Casa de Salomón". En Bensalem, o matrimonio e a familia son a base da sociedade. Para Bacon a filosofía teórica soamente ten interese se vai acompañada dunha filosofía práctica; polo que unha reforma do entendemento para el implica unha reforma da sociedade.

Foi traducido ó galego por Alfonso Blanco Quintela e foi publicado pola Editorial Hugin e Munin no ano 2016. e busca a Nova Atlántida, xa que a nova redescuberta non lle satisfai, máis alá dos límites americanos, nunha illa do Pacífico. Esta interpretación asegúrase na obra *Novum Organum*, onde Bacon recorda os recoñecementos divinos que se lle adoitan dedicar aos inventores mentres que aos fundadores de cidades só a honra de heroe e onde tamén, aludindo a América e aos seus habitantes, recorda a sentenza de que "o home é un Deus para o home".

## Influencias 
Esta novela puido ser a visión de Bacon para un mundo utópico novo en América do Norte. Nela, representou unha terra onde existe a liberdade de relixión, algo así como que un xudeu tivese un trato xusto nunha illa de cristiáns. Tamén se pensa que falaba doutras reformas como maiores dereitos para as mulleres, a abolición da escravitude, a separación da igrexa e o Estado, a liberdade de expresión pero na obra non se fai referencia clara a elas. As propostas de reforma legal, porén, considérase que foron unha das influencias para o código napoleónico.

Francis Bacon desempeñou un papel destacado nas colonias británicas, especialmente en Virxinia, as Carolinas e Terra Nova no noroeste do Canadá. Crese que Bacon estivo inspirado para a súa obra nunha colonia de Rosicrucian (rosacruces) dirixidos por Johannes Kelpius, para viaxar a través do océano Atlántico. Esta colonia fixo contribucións valiosas á cultura emerxente estadounidense nos campos da impresión, filosofía, ciencias e artes, por iso se pensa que o autor se inspirou neles.

## Notas 
## Véxase tamén 
### Bibliografía 
* 
* 

### Ligazóns externas 
* A obra orixinal en latín
Leonardo Alonso Bao

**Leonardo Alonso Bao**, nado en Vigo o 28 de decembro de 1914 e finado o 8 de abril de 1986, foi un futbolista galego. Xogaba na demarcación de centrocampista.

## Traxectoria 
Comezou a xogar no Ford, o equipo do seu barrio e tivo unha extensa traxectoria polos equipos da cidade de Vigo, primeiro o Club Berbés e despois o Unión Sporting Club e tras a guerra civil, como a maior parte dos xogadores deste pasou ao Fútbol Club Vigués.

O seu bo papel fixo que fichara polo Real Valladolid, que xogaba na Segunda División, tras o descenso do equipo valisoletano a Terceira División ficha polo Celta de Vigo na tempada 1943/44.

Foi un dos xogadores fundamentais do Celta deses anos, formando no mediocampo xunto a Gabriel Alonso e Miguel Muñoz, ata o ano 1947 cando deixa o fútbol en activo. Porén seguiu vinculado ao club, esta vez como conserxe.
Arraba

**Arraba** (en , ʻArrābah) é unha cidade de Palestina, situada ao norte de Cisxordania, localizada a 13 quilómetros ao sueste de Jenin. Atópase a 350 metros sobre o nivel do mar e relativamente preto de Sahl Arrabah, unha chaira que se atopa entre o Monte Carmelo e Nablus. Segundo un censo da Oficina Central de Estatísticas de Palestina (PCBS), Arraba ten unha poboación de 9.920, datos do 2007.

No censo palestino de 1922, levado a cabo polas autoridades británicas, Arraba tiña 2.196 habitantes, todos musulmáns. No censo de 1931 incrementou a súa poboación a 2.500 musulmáns con 554 casas. En 1945 a poboación era de 3.810 árabes, con 39.901 dunams de terra, segundo un oficial e a poboación local. 5 dunams utilizáronse para cítricos e plátanos, 3.568 dunams para plantacións e regadios, 23.357 dunams para cereais, mentres que se utilizaron 315 dunams para construcións urbanas.

## Notas 
## Véxase tamén 
### Ligazóns externas 
* The Municipality's official website 
* Throne villages, with Abdel-Hadi palaces in Aarrabeh, RIWAQ 
* Beshara Doumani's *Rediscovering Palestine* Contains an account of the relations between Jabal Nablus and the Ottomans.(Full text ). 
* Palestine remembered 
* 11 Stop Work Orders in the Villages of Barta’a Al Sharqiya and Arraba - Jenin Governorate, 23, febreiro, 2012, ARIJ 
* Stop-work Orders for Commercial Structures in 'Arraba 17 de maio de 2012, ARIJ 
* Riwaq database of historical buildings
Barreiros, A Viña, Irixoa

**Barreiros** é un lugar da parroquia da Viña no concello coruñés de Irixoa, na comarca de Betanzos.

Segundo o Instituto Galego de Estatística, en 2024 tiña 19 habitantes (11 homes e 8 mulleres), o que supón un aumento con respecto a 2011, cando tiña 18 habitantes.

## Lugares e parroquias 
### Lugares da Viña 
### Parroquias de Irixoa 
## Notas
The Prodigy

**The Prodigy** é unha banda inglesa de música dance electrónica formada por Liam Howlett in 1990 en Braintree, Essex. Xunto con Fatboy Slim, The Chemical Brothers e outros artistas, The Prodigy son considerados os pioneiros do xénero big beat, que acadou a popularidade nos anos 90 e 2000. O grupo leva vendidos uns 25 millóns de discos en todo o mundo, e gañou numerosos premios ao longo da súa carreira, incluídos dous Brit Awards, tres MTV Video Music Awards, dous Kerrang! Awards e cinco MTV Europe Music Awards, ademais de estar dúas veces nomeados a un Grammy.

O estilo do grupo foi uso de varios xéneros que ven dende o rave, o hardcore techno, a música industrial, e o breakbeat a principios dos 90, ata o big beat e o rock electrónico con elementos vocais do punk rock nos últimos anos. Os membros actuais son Liam Howlett (teclados e composición), Keith Flint (baile e voz), e Maxim (voz). Leeroy Thornhill (baile e teclista ocasional ao vivo) foi compoñente do grupo dende 1990 a 2000, e houbo unha bailarina e vocalista chamada Sharky que deixou The Prodigy nos seus primeiros tempos. A banda xurdía da escena rave *underground* a principios dos 90 e dende entón acadou unha gran popularidade en todo o mundo.

## Discografía 
## Véxase tamén 
### Ligazóns externas 
* Páxina oficial
The xx

**The xx** é unha banda inglesa de indie pop formada en Londres no ano 2008. O grupo publicou o seu álbum de estrea, *xx*, en agosto do 2009, e o disco apareceu nos primeiros postos dun gran número de listas do mellor dese ano, acadando o número 1 na de *The Guardian* e o 2 na de *NME*. No ano 2010 The xx gañou o premio Mercury por *xx*. O seu segundo trabalo, *Coexist*, editouse o 10 de setembro de 2012. No ano 2009 actuaron no festival Vigo Transforma.

## Discografía 
* *xx* - 2009 (Young Turks)
* *Coexist* - 2012 (Young Turks)
* *I See You* - 2017 (Young Turks)

## Véxase tamén 
### Ligazóns externas 
* Páxina oficial
José Fernando Martínez Rodilla

**José Fernando Martínez Rodilla**, nado en Vigo o 3 de marzo de 1950, é un exfutbolista galego que xogaba na demarcación de dianteiro.

## Traxectoria 
Comezou a xogar con once anos no equipo infantil Alerta do Frente de Juventudes. Aos 16 anos ficha polo equipo xuvenil do Celta de Vigo tras dous anos foi cedido a equipos da Terceira División, primeiro ao Gran Peña Fútbol Club na tempada 1968-69, e despois ao UP Langreo, equipo co que conseguiu o ascenso a Segunda División.

Na tempada 1969/70 subiu ao primeiro equipo, co que debutou na primeira xornada, o 13 de setembro de 1970 ante o Sporting de Xixón en Balaídos. Esa tempada, na que Rodilla foi un dos máis utilizados, rematou coa primeira clasificación da historia do equipo para xogar a Copa da UEFA.

Estas boas actuacións levárono a ser convocado coa Selección de fútbol de España polo selecionador Ladislao Kubala, coa selección só disputou un encontro, contra Grecia o 28 de outubro de 1970. Porén o gran mérito foi ser convocado pola *Selección da FIFA* para xogar un encontro de homenaxe ao xogador do SL Benfica Mario Coluna, con só 19 anos formou equipo con xogadores como Bobby Charlton, Bobby Moore, Johan Cruyff, Eusébio ou Luis Suárez.

En setembro de 1971 participou no debut do equipo na Copa da UEFA ante o Aberdeen. Porén na tempada seguinte estaría moitas semanas apartado do equipo a causa dunha lesión que levaba tempo arrastrando, que o obrigou a operarse en Barcelona.

Ao finalizar a tempada 1975/76 deixa o equipo tras acadar o ascenso a Primeira División Española unha vez máis.

Tras deixar Vigo xogou no Real Valladolid en Segunda División e posteriormente no Reus, Yeclano e Club Turista.

## Notas
Lei de Grandes Cidades de España

A **Lei de Grandes Cidades** ou **Lei de Medidas para a Modernización do Goberno Local** (Lei 57/2003, de 16 de decembro) aprobada polas cámaras lexislativas españolas a proposta do goberno de España entrou en vigor o 1 de xaneiro de 2004; consiste na modernización da xestión do concello para así desenvolver e impulsar a participación dos cidadáns na xestión dos asuntos locais. Unha destas medidas é a división do municipio en distritos e a determinación e regulación dos órganos destes.

Os distritos constitúen un instrumento necesario para crear políticas de proximidade e participación en municipios con alta densidade de poboación. Descentrando funcións desde a participación cidadá e debendo ademais o concello de cada localidade que poña en marcha esta lei terá o deber de establecer unha porcentaxe mínima dos seus recursos para xestionarse por distritos.

Os concellos teñen que establecer e poñer en marcha normas de carácter orgánico e órganos adaptados para unha efectiva participación dos veciños na vida pública do municipio.

A división en distritos, xunto coa determinación, regulación dos órganos destes e as competencias que posúan, non terán prexuízo sobre as atribucións do alcalde. Os presidentes de distrito corresponde en todo caso a un dos concelleiros.

## Ámbito de aplicación 
A Lei 57/2003 dedica o seu artigo primeiro á modificación da Lei 7/1985, Reguladora das Bases do Réxime Local. O punto 4 do mencionado artigo engade á Lei 7/1985 dous novos títulos, dos cales o X, "Réxime de organización dos municipios de gran poboación", é o que establece as disposicións que motivan o sobrenome "Lei de Grandes Cidades". Neste título X, o artigo 121 é o que establece o ámbito de aplicación deste Réxime:

* Municipios cuxa poboación supere os 250.000 habitantes.
* Municipios capitais de provincia cuxa poboación supere os 175.000 habitantes.
* Municipios capitais de provincia, capitais autonómicas ou sede das institucións autonómicas, cando así o decida a asemblea lexislativa da comunidade autónoma a iniciativa do respectivo concello.
* Municipios cuxa poboación supere os 75.000 habitantes, que presenten circunstancias económicas, sociais, históricas ou culturais especiais, cando así o decida a Asemblea Lexislativa da Comunidade Autónoma a iniciativa do respectivo concello.
* Municipios que estivesen previamente suxeitos a este Réxime, aínda que actualmente non cumpran ningunha das condicións anteriores por diminuír a súa poboación.

Para os efectos de cuantificar poboación tómase como referencia o padrón municipal.

En Galicia, as sete cidades principais (Vigo, A Coruña, Ourense, Lugo, Santiago de Compostela, Pontevedra e Ferrol) están suxeitas a este réxime.

## Notas 
## Véxase tamén 
### Ligazóns externas 
* Lei de Grandes Cidades ou Lei Estatal de Modernización do Goberno Local LEMGL
Carracedo

O topónimo **Carracedo** pode referirse a:

;En Galiza
***Carracedo**, parroquia do concello de Caldas de Reis;
***Carracedo**, parroquia do concello de Láncara;
****Carracedo**, lugar de dita parroquia;
***Carracedo**, parroquia do concello da Peroxa;
****Carracedo**, lugar de dita parroquia;
****Outeiro de Carracedo**, lugar de dita parroquia;
****Vilar de Carracedo**, lugar de dita parroquia;
***Carracedo**, parroquia do concello da Veiga;
****Carracedo**, lugar de dita parroquia;
***Carracedo da Serra**, parroquia do concello da Gudiña;
****Carracedo da Serra**, lugar de dita parroquia;
***Carracedo**, lugar da parroquia de Valeixe, no concello da Cañiza;
***Carracedo**, lugar da parroquia de Ardaña, no concello de Carballo;
***Carracedo**, lugar da parroquia de Montoxo, no concello de Cedeira;
***Carracedo**, lugar da parroquia de Milmanda, no concello de Celanova;
***Carracedo**, lugar da parroquia de Xesteda, no concello de Cerceda;
***Carracedo**, lugar da parroquia de Elviña, no concello da Coruña;
***Carracedo**, lugar da parroquia de Ribela, no concello da Estrada;
***Carracedo**, lugar da parroquia do Padrón, no concello da Fonsagrada;
***Carracedo**, lugar da parroquia de Soutolongo, no concello de Lalín;
***Carracedo**, lugar da parroquia de Santa Cruz de Moeche, no concello de Moeche;
***Carracedo**, lugar da parroquia do Burgo, no concello de Muras;
***Carracedo**, lugar da parroquia de Oleiros, no concello de Vilalba;
***Carracedo**, lugar da parroquia de Covas, no concello de Viveiro.
***O Carracedo**, lugar da parroquia de San Mamede de Carnota no concello de Carnota;
***O Carracedo de Abaixo**, lugar da parroquia da Viña no concello de Irixoa;
***O Carracedo de Arriba**, lugar da parroquia da Viña no concello de Irixoa.

;Fóra de Galiza

;En Castela e León
***Carracedo de Compludo**, lugar do concello leonés de Ponferrada;
***Mosteiro de Santa María de Carracedo**,  en **Carracedo del Monasterio**, no concello leonés de Carracedelo.

## Véxase tamén
### Outros artigos
***Carraceda**, lugar da parroquia de Oza, no concello de Oza-Cesuras.
The National

**The National** é unha banda estadounidense de indie rock formada por nativos de Cincinnati, Ohio no ano 1999, aínda que na actualidade está establecida en Brooklyn, Nova York. As letras do grupo están escritas e cantadas por Matt Berninger. O resto de The National está composto por dous pares de irmáns: Aaron (guitarra e teclados) e Bryce Dessner (guitarra), e Scott (baixo) e Bryan Devendorf (batería). Carin Besser non é membro de The National, pero compuxo letras para a banda xunto co seu marido, Berninger, dende o álbum de 2007 *Boxer*.

Fundada por Matt Berninger, Aaron Dessner, Scott Devendorf e Bryan Devendorf, The National publicou o seu álbum de estrea autotitulado, *The National* (2001), a través de Brassland Records, un selo independente fundado por Aaron e o seu irmán xemelgo Bryce Dessner. Bryce, que axudara na gravación do disco, uniuse pouco despois á banda, participando como membro permanente na gravación do seguinte traballo, *Sad Songs for Dirty Lovers* (2003).

The National é comparada a miúdo con Joy Division, Leonard Cohen, Wilco e Nick Cave & the Bad Seeds. O nome da banda foi escollido porque "non significaba nada" e era "benigno e carente de sentido".

## Discografía 
### Álbums de estudio 
### EPs 
* *Cherry Tree* - 2004 (Brassland Records)
* *Tarquin Roughs* (Beggars Banquet)
* *The Virginia EP* - 2008 (Beggars Banquet)

## Véxase tamén 
### Ligazóns externas 
* Páxina oficial
Gulfar

O topónimo **Gulfar** pode referirse a:

;En Galiza
***Gulfar**, lugar da parroquia de Morgadáns, no concello de Gondomar;
***Gulfar**, lugar da parroquia da Viña, no concello  de Irixoa;
***Gulfar**, lugar da parroquia de Amarante, no concello de Maside;
***Gulfar**, lugar da parroquia de Xián, no concello de Taboada;
***Gulfariz**, lugar da parroquia de Graíces, no concello da Peroxa.
Vættir

**Vættir** (Antigo nórdico; en singular **Vættr**) ou **wights** son espíritos da natureza da mitoloxía nórdica. Estes espíritos naturais divídense en distintas familias, incluíndo ós Álfar (elfos), Dvergar (ananos), Jötnar (xigantes), e mesmo deuses, os Æsir e Vanir, que deben ser entendidos como familias prominentes dentro deles. O termo familias (*ættir*) é a miúdo traducido como 'clans' ou 'razas'. Estas familias relaciónanse e casa con membros doutras, e ás veces tamén con humanos. **Sjövættir** (espíritos do mar) son gardiáns de augas sagradas.
O *tomte* ou *nisse* é un vätte solitario que vive nas granxas. Usualmente é benevolente e normalmente axuda á xente, ó contrario que o malicioso *illvätte*. Por outra banda pode causar moitos males se está anoxado, como matando o gando.
A Hedrada, A Viña, Irixoa

**A Hedrada** é un lugar da parroquia da Viña no concello coruñés de Irixoa, na comarca de Betanzos.

Segundo o Instituto Galego de Estatística leva deshabitado desde polo menos 1999.

## Lugares e parroquias 
### Lugares da Viña 
### Parroquias de Irixoa 
## Notas
Gulfariz, Graíces, A Peroxa

**Gulfariz** é un lugar da parroquia de Graíces no concello ourensán da Peroxa, na comarca de Ourense. Segundo o IGE, en 2023 tiña 13 habitantes (5 homes e 8 mulleres).

## Lugares e parroquias
### Lugares de Graíces
### Parroquias da Peroxa
## Notas
## Véxase tamén 
### Outros artigos 
* Lugares da Peroxa
Batería (electricidade)

[miniatura|Unha batería comercial para [automóbil.]]

En electricidade, unha **batería** ou **acumulador eléctrico** é un conxunto de acumuladores ou pilas capaces de xerar e acumular enerxía eléctrica a partir de reaccións electroquímicas.

## Notas 
## Véxase tamén
Tratado de Lisboa (1668)

O **Tratado de Lisboa (1668)** foi un tratado de paz entre Portugal e España, asinado en Lisboa o 13 de febreiro de 1668, coa mediación de Inglaterra. Neste tratado España recoñecía a soberanía da nova dinastía de Portugal, a Casa de Bragança.

## Acordos do tratado
Os principais acordos do tratado foron:

*Os Habsburgos finalmente recoñecían a lexitimidade da dinastía Bragança. A Infanta Catarina (1540–1614), filla da anterior duquesa de Bragança e avoa de João IV de Portugal, recibiu retrospectivamente o título de herdeira lexítima á coroa.
*A soberanía portuguesa sobre as súas posesións coloniais foi ratificada, excepto Ceuta, que non recoñecía á Casa de Bragança como nova dinastía.
*Acordos sobre o intercambio de prisioneiros e eventual restablecemento das relacións comerciais alcanzadas.
*Cesión da cidade aricana de Ceuta a España. Sete anos antes, a cidade de Tánxer adxudicouse a Carlos II como parte do dote de Catarina de Bragança; estipulado no Tratado de Lisboa de 1661.

## Consecuencias
O Tratado de Lisboa tivo vantaxes para ambos países. España rematou cunha guerra economicamente ruinosa. Respecto a Portugal, conseguiu a posesión pacífica das súas colonias de ultramar.

Despois de 1668 Portugal quixo diferenciarse de España, para o que ampliou as súas relación con países da Europa occidental, especialmente Francia e Inglaterra. Así foi como consolidou a súa independenza, cultural e política de España. Daquelas, a sociedade portuguesa dividíase, entre aqueles que participaban no proceso de europeización e aqueles que non mudaron a súa actitude respecto á etapa de dominio español.

## Notas
Cartemil, Nogueira de Miño, Chantada

**Cartemil** é un lugar na parroquia de Nogueira de Miño, do concello de Chantada, na comarca de Chantada, pertencente a provincia de Lugo. Segundo o INE e o IGE en 2020 tiña dous habitantes (unha muller e un home).
## Toponimia
O topónimo **Cartemil** ten orixe no antropónimo de orixe xermánica  a partir da forma en xenitivo.

## Lugares e parroquias 
### Lugares de Nogueira de Miño 
### Parroquias de Chantada 
## Notas 
## Véxase tamén 
### Outros artigos 
* Lugares de Chantada
O Navallo, Nogueira de Miño, Chantada

**O Navallo** é un lugar na parroquia de Nogueira de Miño, do concello de Chantada, na comarca de Chantada, pertencente a provincia de Lugo. Segundo o INE e o IGE en 2011 tiña catro habitantes (dous homes e dúas mulleres).
## Toponimia
O topónimo **O Navallo** é un orónimo que procede da voz *, á súa vez do termo prelatino **nava* co sufixo diminutivo latino -, referido a pequeno val ou terreo pantanoso.

## Lugares e parroquias 
### Lugares de Nogueira de Miño 
### Parroquias de Chantada 
## Notas
Bóveda, Churío, Irixoa

**Bóveda** é un lugar da parroquia de Churío no concello coruñés de Irixoa, na comarca de Betanzos.

Segundo o Instituto Galego de Estatística, en 2024 tiña 15 habitantes (7 homes e 8 mulleres), o que supón unha diminución con respecto a 2017, cando tiña 25 habitantes.

## Lugares e parroquias 
### Lugares de Churío 
### Parroquias de Irixoa 
## Notas
Svartálfar

Na mitoloxía nórdica, **svartálfar** (Antigo nórdico "elfos negros", en singular **svartálfr**) son seres que habitan no **Svartálfaheimr** (antigo nórdico "mundo dos elfos escuros" ou "mundo dos elfos negros"). Tanto os svartálfar como o Svartálfaheimr aparecen atestados soamente na *Edda prosaica*, escrita no século XIII por Snorri Sturluson. Estudosos notaron que a svartálfar parece ser sinónimo de anano e potencialmente tamén de dökkálfar (Antigo nórdico "elfos escuros").
Vibrio

***Vibrio*** é un xénero de bacterias gramnegativas que ten unha característica forma de bacilo curvado con forma de coma, entre as que está a especie que produce o cólera (*Vibrio cholerae*). A maioría das cepas que causan enfermidades están asociadas con gastroenterites, mais poden tamén infectar feridas abertas e causar septicemia. Poden ser transportadas por numerosos animais mariños, como cangrexos e gambas, e poden causar infeccións mortais en humanos. Os *Vibrio* patóxenos inclúen *V. cholerae* (axente causante do cólera), *V. parahaemolyticus*, e *V. vulnificus.* *Vibrio cholerae* transmítese xeralmente por medio de auga contaminada.

## Flaxelos 
O vibrio máis típico *V. cholerae* ten un só flaxelo polar (célula monotrica) con vaíña. Algunhas especies, como *V. parahaemolyticus* e *V. alginolyticus*, teñen tanto un flaxelo polar con vaíña coma flaxelos delgados que se proxectan en todas as direccións (célula perítrica), e outras especies como *V. fischeri*, teñen penachos de flaxelos polares con vaíña (célula lofotrica).

## Notas 
## Véxase tamén 
### Outros artigos 
* Vibrio cholerae
* Cólera
* Toxina colérica

### Ligazóns externas 
* Vibriogenomes and related information at PATRIC, un Centro de Recursos Bioinformáticos da NIAID
* Manual bacteriolóxico analítico en liña
* Association of Vibrio Biologist
Danai Gurira

**Danai Jekesai Gurira**, nada o 14 de febreiro de 1978 en Grinnell, Iowa, é unha actriz estadounidense de teatro, cinema e televisión. É principalmente coñecida por interpretar o papel de Michonne na serie de televisión *The Walking Dead*.

## Filmografía 
### Cinema 
### Televisión 
### Teatro 
## Véxase tamén 
### Ligazóns externas 
* Páxina oficial 
*
Castrillo de Villavega

**Castrillo de Villavega** é un concello español da provincia de Palencia (Castela e León). A súa poboación é de 210 habitantes (INE 2012).

## Véxase tamén 
### Ligazóns externas 
* Páxina oficial do concello
The Go-Betweens

**The Go-Betweens** foi unha banda de indie rock formada en Brisbane, Australia en 1977 polos cantantes, compositores e guitarristas Robert Forster e Grant McLennan. Posteriormente uníronselles Lindy Morrison na batería, Robert Vickers no baixo e Amanda Brown no violín, óboe, guitarra e coros, antes de separarse a finais de 1989. Forster e McLennan reformaron a banda no ano 2000 cunha nova formación. McLennan morrería o 6 de maio do 2006 dun ataque ao corazón e The Go-Betweens desfaríase novamente.

En 1988, "Streets of Your Town", o primeiro sinxelo do álbum *16 Lovers Lane*, converteríase no maior éxito da banda nas listas australianas e británicas. O seguinte sinxelo, "Was There Anything I Could Do?", sería número 16 na *Billboard Modern Rock Tracks* estadounidense. En maio do 2001, "Cattle and Cane", do álbum de 1983 *Before Hollywood*, foi escollida pola Australasian Performing Right Association (APRA) como unha das 30 mellores cancións australianas de todos os tempos.

## Discografía 
## Véxase tamén 
### Ligazóns externas 
* Páxina oficial
The Unseen

**The Unseen**, orixinalmente chamada The Extinct, é unha banda estadounidense de punk rock formada en 1993 en Hingham, Massachusetts. Trátase dun dos grupos máis importantes no rexurdimento do street punk.

## Discografía 
* *Lower Class Crucifixion* - 1997 (VML Records)
* *So This Is Freedom* - 1999 (A-F Records)
* *The Anger & The Truth* - 2001 (BYO Records)
* *Explode* - 2003 (BYO Records)
* *State of Discontent* - 2005 (Hellcat Records)
* *Internal Salvation* - 2007 (Hellcat Records)

## Véxase tamén 
### Ligazóns externas 
* MySpace da banda
Xinin

**Xinin** (en , *"Ǧinīn"*, ; en ) é unha cidade da ANP, no norte de Cisxordania. É a capital da Gobernación de Xinin e un importante centro agrícola para os pobos veciños. En 2007 tiña unha poboación de 39.004 persoas.
## Xeografía
Xinin ten vistas tanto ao Val do Xordán cara ao leste como o Val do Jezreel (en árabe "Marj Ibn Amer") cara ao norte, e conéctase as montañas de Samaria polo sur.

## Demografía
Segundo o censo oficial de 2007, Xinin ten 39.004 habitantes en 373 dunams (92&nbsp;acres). A redor do 42.3% da poboación dos campos ten menos de quince anos.

## Cidadáns importantes
*Belly
*Zakaria Zubeidi

## Notas
## Véxase tamén 
### Ligazóns externas 
*Who Lives In Jenin Refugee Camp?: A Brief Statistical Profile (2002) 
*A project aimed at reopening a movie theater for the residents of Jenin and the refugee camp. 
**Peace and Prosperity in the West Bank* in-depth report on NOW on PBS  
**Heart of Jenin* documentary on PBS wide angle 
*Tower Hamlets-Jenin Friendship Association (website) 
*Tower Hamlets-Jenin Friendship Association (photos)
John Jacob Astor IV

**John Jacob Astor IV**, nado en Rhinebeck (Nova York) o 13 de xullo de 1864 e finado no Atlántico Norte o 15 de abril de 1912, foi un militar co grao de coronel de reserva, escritor e destacado empresario pertencente á alta sociedade dos Estados Unidos que finou no afundimento do RMS Titanic en 1912.

Foi o bisneto e herdeiro da fortuna do seu avó John Jacob Astor, un rico investidor de bens raíz e traficante de opio e peles de orixe alemá. A familia Astor foi a primeira familia en enriquecerse nos Estados Unidos.

## Véxase tamén
A Ponte Muniferral, Churío, Irixoa

**A Ponte Muniferral** é un lugar da parroquia de Churío no concello coruñés de Irixoa, na comarca de Betanzos. 

Segundo o Instituto Galego de Estatística, en 2024 tiña 12 habitantes (7 homes e 5 mulleres), o que supón un aumento con respecto a 2011, cando tiña 8 habitantes.

Debe o seu nome a unha ponte sobre o río Mandeo que conecta con Muniferral (Aranga).

## Lugares e parroquias 
### Lugares de Churío 
### Parroquias de Irixoa 
## Notas
Ambérieu-en-Bugey

**Ambérieu-en-Bugey** é unha vila francesa do departamento do Ain, na rexión de Auvernia-Ródano-Alpes.
L'Abergement-de-Varey

'''L'Abergement-de-Varey''' é unha vila francesa do departamento do Ain, na rexión de Auvernia-Ródano-Alpes.

## Xeografía 
A comuna está localizada a carón da rexión de Bugey, non moi lonxe de Pont-d'Ain. A estrada 59 atravesa a comuna, que está situada nun outeiro.

## Nome 
Hai catro comunas en Ain co nome de *abergement*, que tamén existen en Saona e Loira, Côte-d'Or e Doubs; as outras tres son Le Petit-Abergement, Le Grand-Abergement, L'Abergement-Clémenciat. Aparentemente designan concesións agrícolas outorgadas entre os século XI e XV.

## Véxase tamén 
### Ligazóns externas
Benjamin Guggenheim

**Benjamin Guggenheim**, nado en Filadelfia (no estado de Pensilvania) o 25 de outubro de 1865 e finado o 15 de abril de 1912 no océano Atlántico no afundimento do *RMS Titanic*, foi un empresario estadounidense, o quinto dos sete fillos do magnate adicado á minaría e metalurxia Meyer Guggenheim.
## Carreira empresarial 
Aínda que Benjamin Guggenheim herdara unha considerable fortuna do seu pai, non tiña habilidade para os negocios, polo que a súa herdanza diminuíu considerablemente debido a un gran número de desastrosos investimentos.

Casou con Floretta Seligman, filla de James Seligman, un socio principal na firma J & W Seligman, e de Rosa Seligman, con quen tivo tres fillas unha delas, a mecenas Peggy Guggenheim. Porén, tiña unha coñecida fama de mullereiro, vivía habitualmente no seu apartamento de París lonxe da súa dona e as súas fillas, aparentemente por mor dos seus negocios, pero na realidade vivía con algunha das súas amantes.

## RMS *Titanic* 
Cando o mércores 10 de abril de 1912 embarcou no *RMS Titanic* en Cherbourg (Francia), acompañábao a súa amante a cantante francesa Léontine Aubart, así como un gran número de criados, un chofer, unha doncela, un mozo e o seu mordomo e home de confianza Giglio, con quen posteriormente finaría.

Guggenheim e Giglio estaban durmindo cando o Titanic chocou contra o iceberg. Ningún deles lle deu importancia e non se molestaron en erguerse da cama. O tripulante encargado do seu camarote tratou de que o mordomo espertase o seu señor non consintíndoo este, posto que "só era un iceberg entre moitísimos icebergs". Máis tarde, vindo a cariz que comezaban a tomar os acontecementos, Guggenheim foi levantado e persuadido para que se vestise con roupa de abrigo e subise á cuberta do barco. Cando se despediu da súa amante e a súa criada díxolles que se verían pronto e que volverían a viaxar no "Titanic".

Ao comprobar o difícil da situación, cando Guggenheim se decatou de que o Titanic afundía sen remedio, baixou ao seu camarote e cambiou o salvavidas e o xersei por un frac. Cando regresou a cuberta anunciou que "xa que vou morrer, quero facelo como un cabaleiro". Engadindo que "ningunha muller quedará a bordo deste barco porque Benjamin Guggenheim se acovardou".

Tanto el coma os seus criados finaron e os seus corpos nunca foron recuperados.
Abu Dis

**Abu Dis** (en ) é unha cidade da Autoridade Nacional Palestina preto de Xerusalén. Dende 1995 co Acordo provisional sobre Cisxordania e a Faixa de Gaza, Abu Dis forma parte da "Area B", baixo o control conxunto de Israel e Palestina. Segundo o censo da Oficina Central de Estatísticas de Palestina (PCBS), Abu Dis ten unha poboación de 10&nbsp;782 persoas, datos do 2007.

## Límite de Cisxordania e disputas territoriais 
[miniatura|250px|dereita|[Barreira israelí de Cisxordania que separa Abu Dis de Xerusalén.]]

O 13 de xaneiro de 2004, Israel comezou a construír a Barreira israelí de Cisxordania. Dende as Nacións Unidas denuciaron que esta barreira dificulta o acceso a escolas, hospitais e traballo. Israel di que o muro se construíu por motivos de seguridade e non por motivos ideolóxicos.

## Cidades irmandadas 
*  Camden, un barrio de Londres no Reino Unido. Dende 2005, moitos residentes de Camden visitaron Abu Dis e moitos residentes de Abu Dis visitaron Camden. As visitas concéntranse en nenos, mulleres e escolas.
*  Reze

## Cidadáns importantes 
* Kamel Arekat
* Saeb Erekat
* Ahmed Qurei

## Notas 
## Véxase tamén 
### Ligazóns externas 
* Abu Dis advocacy site 
* Al Quds University 
* Islamic Block in AlQuds University, Abu Dis 
* Welcome To Abu Dis
Aranc

**Aranc** é unha vila francesa do departamento do Ain, na rexión de Ródano-Alpes.

## Xeografía 
miniatura|Les Pézières.
Situada na meseta de Hauteville a 780 msnm, a vila de **Aranc** agrupa varias aldeas dispersas.

## Demografía 
## Véxase tamén
### Ligazóns externas
Béligneux

**Béligneux** é unha vila francesa do departamento do Ain, na rexión de Ródano-Alpes. A súa poboación no ano 2010 era de 2905 habitantes.

## Xeografía
Béligneux está situado a uns 30&nbsp;km ao nordeste de Lión. A vila inclúe parte de La Valbonne.

## Poboación
A evolución da poboación desde 1793 ata o 2010 é a seguinte:

## Cultura e patrimonio
### Monumentos e lugares turísticos 
#### Monumentos laicos 
* Campo militar de La Valbonne.
#### Monumentos relixiosos 
*Igrexa neo-gótica de 1881/1884. 
*Capela de Santo Andrés. Do século XIII.

## Cidades irmandadas
A vila de Béligneux está irmandada con Ostfildern, () desde 1978.

## Notas
## Véxase tamén 
### Ligazóns externas 
*INSEE
Bellegarde-sur-Valserine

**Bellegarde-sur-Valserine** é unha vila francesa do departamento do Ain, na rexión de Ródano-Alpes.

## Xeografía 
[miniatura|esquerda|O río [río Valserine|Valserine en inverno]]
Bellegarde está localizado na confluencia dos ríos Valserine e Ródano.

## Véxase tamén 
### Ligazóns externas 
*INSEE
Challex

**Challex** é unha vila francesa do departamento do Ain, na rexión de Ródano-Alpes.
## Notas
## Véxase tamén
### Ligazóns externas 
* INSEE
* Páxina oficial
* Communauté de Communes du Pays de Gex
O Señorío

O topónimo **O Señorío** pode referirse a:

;En Galiza
***O Señorío**, lugar da parroquia de Lagoa, no concello de Alfoz;
***O Señorío**, lugar da parroquia de Churío, no concello de Irixoa;
***O Señorío**, lugar da parroquia de Arcos, no concello de Mazaricos.

## Véxase tamén
### Outros artigos
Coligny

**Coligny** é unha vila francesa do departamento do Ain, na rexión de Ródano-Alpes.

## Historia 
miniatura|esquerda|O deus de Coligny.
Coligny é famosa polo seu calendario lunisolar, o Calendario de Coligny. O calendario, que data arredor do século I, foi a clave para a comprensión dos coñecementos da astronomía dos galos, e tamén forneceu información interesante sobre a lingua gala (como os nomes dos meses e as palabras "afortunado" e "desafortunado"). O calendario consistiu nun gravado de bronce orixinalmente descuberto en fragmentos en 1897. Está escrito en alfabeto latino e representa un ciclo de cinco anos composto de tres anos, con 12 mes lunares e dous anos (o primeiro e terceiro) con 13 meses lunares.

A finais do século XIX foi descuberta unha estatua de bronce na vila, que foi bautizada como *Dieu de Coligny* (Deus de Coligny).

## Notas
Condamine, Ain

**Condamine** é unha vila francesa do departamento do Ain, na rexión de Ródano-Alpes.

## Demografía 
### Poboación 
No 2007 a poboación de Condamine era de 380 persoas. Había 146 familias das cales 35 eran unipersonais (22 homes vivindo sós e 13 mulleres vivindo soas), 34 parellas sen fillos, 73 parellas con fillos e 4 familias monoparentais con fillos.

A poboación evolucionou segundo o seguinte gráfico:

*Habitantes censados*

Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)
 id:barra value:rgb(0.6,0.7,0.8)

ImageSize = width:350 height:373
PlotArea = left:50 bottom:50 top:30 right:30
DateFormat = x.y
Period = from:0 till:500
TimeAxis = orientation:vertical
AlignBars = justify
ScaleMajor = gridcolor:darkgrey increment:50 start:0
ScaleMinor = gridcolor:lightgrey increment:10 start:0
BackgroundColors = canvas:sfondo

BarData=
 bar:1962 text:1962
 bar:1968 text:1968
 bar:1975 text:1975
 bar:1982 text:1982
 bar:1990 text:1990
 bar:1999 text:1999
 bar:2007 text:2007

PlotData=
 color:barra width:30 align:left

 bar:1962 from:0 till: 206
 bar:1968 from:0 till: 182
 bar:1975 from:0 till: 148
 bar:1982 from:0 till: 194
 bar:1990 from:0 till: 248
 bar:1999 from:0 till: 285
 bar:2007 from:0 till: 380

PlotData=

 bar:1962 at: 206 fontsize:S text: 206 shift:(-8,5)
 bar:1968 at: 182 fontsize:S text: 182 shift:(-10,5)
 bar:1975 at: 148 fontsize:S text: 148 shift:(-10,5)
 bar:1982 at: 194 fontsize:S text: 194 shift:(-10,5)
 bar:1990 at: 248 fontsize:S text: 248 shift:(-10,5)
 bar:1999 at: 285 fontsize:S text: 285 shift:(-10,5)
 bar:2007 at: 380 fontsize:S text: 380 shift:(-10,5)

TextData=
 fontsize:S pos:(20,20)
 text:fonte INSEE - elaboración gráfica propia

## Notas
La Chapelle-du-Châtelard

**La Chapelle-du-Châtelard** é unha vila francesa do departamento do Ain, na rexión de Ródano-Alpes.
Ferney-Voltaire

**Ferney-Voltaire** é unha comuna francesa do departamento de Ain, na rexión de Auvernia-Ródano-Alpes. Pertence á comunidade de  comunas do Pays de Gex.
Chazey-sur-Ain

**Chazey-sur-Ain** é unha vila francesa do departamento do Ain, na rexión de Ródano-Alpes.

## Xeografía 
Chazey está situada á beira leste do río Ain, a uns 20&nbsp;km ao norte da súa confluencia con Ródano. O antigo burgo domiña o río.

### Aldeas 
* Rignieu-le-Désert
* L'Hôpital
* Luizard
* Le Port de Loyes

## Demografía 
No ano 2010 a súa poboación ascendía a 1 464 habitantes, cunha densidade de 67 hab./km².

## Lugares e monumentos 
* Château de Chazey

## Véxase tamén 
### Ligazóns externas
* INSEE
Revoltas de Palestina de 1929

Os **Disturbios Palestinos de 1929** (tamén coñecidos como a *Sublevación do Muro das Lamentacións* ou *Sublevación de Buraq*) fan referencia á serie de manifestacións e disturbios que aconteceron a finais de agosto de 1929 cando unha prolongada disputa entre musulmáns e xudeus polo acceso ao Muro das Lamentacións en Xerusalén desembocou en actos violentos. Durante a semana dos disturbios, 116 árabes e 113 xudeus foron asasinados e 339 resultaron feridos.

O Mufti ordenou abrir o extremo sur da rúa que cruzaba o Muro. A antiga rúa sen saída converteuse nun paso que ía desde o Monte do Templo ata dentro da área de oración do Muro. Os mulas pasaban por esa rúa estreita, a miúdo tirando excrementos. Isto, xunto con outros proxectos de construción na zona, e o acceso restrinxido ao Muro, provocou a protesta dos xudeus ante os británicos, que permaneceron indiferentes.

O 14 de agosto de 1929, logo dos ataques a xudeus que rezaban no Muro, 6000 xudeus manifestáronse en Tel Aviv gritando "O Muro é noso". Ao día seguinte, 300 mozos izaron a bandeira e cantaron o himno sionista fronte ao Muro. Un día despois, o 16 de agosto, unha multitude de 2000 musulmáns baixou ao Muro das Lamentacións esnaquizando obxectos litúrxicos, queimando libros de oración e notas de súplica. A revolta estendeuse cara a zona comercial xudía e provocou poucos días máis tarde a infame Matanza de Hebron.

## Notas
## Véxase tamén
Jasseron

**Jasseron** é unha vila francesa do departamento do Ain, na rexión de Ródano-Alpes. Está a 7 quilómetros ó leste de Bourg-en-Bresse.

miniatura|esquerda|Jasseron (arredor de 1900).

## Véxase tamén 
### Ligazóns externas 
*Páxina oficial
ESRO (satélites)

miniatura|O ESRO 2B.
Os **satélites ESRO** foron un conxunto de cinco satélites científicos pertencentes á antiga European Space Research Organization (ESRO) lanzados entre 1967 e 1972 mediante foguetes Scout.

Segundo o modelo os satélites ESRO variaban en masa de 74 a 114&nbsp;kg adicáronse tanto á astronomía como a investigacións coa dapa superior da atmosfera e a magnetosfera terrestres.

Lanzáronse cinco satélites ESRO, dous deles fallados, desde a Base Vandenberg da Forza Aérea dos Estados Unidos mediante foguetes Scout.

## Historial de lanzamentos 
## Notas
Xogos Olímpicos de Inverno de 1984

A **XIV Edición dos Xogos Olímpicos de Inverno** tivo lugar na cidade de Saraxevo en Iugoslavia do 8 ao 19 de febreiro de 1984, sendo a primeira vez que se celebran estes Xogos nun país socialista.

## Elección da sede 
A cidade de Saraxevo tivo que competir contra outras dúas cidades para ser sede dos XIV Xogos Olímpicos de Inverno. Estas outras cidades foron Gotemburgo en Suecia e Sapporo no Xapón, que xa fora a sede en 1972 dos Xogos Olímpicos de Inverno. A elección levouse a cabo na 80.ª sesión do COI que tivo lugar na cidade de Atenas (Grecia) o 18 de maio de 1978.

## Facho Olímpico 
miniatura|esquerda|140px|Facho Olímpico.
Do 29 de xaneiro ao 8 de febreiro, 1.600 relevistas levaron a chama olímpica nun percorrido de 5.289 quilómetros que comezou na cidade grega de Olímpia e logo seguiu dúas rutas a través de Iugoslavia:

* Dubrovnik - Split - Liubliana - Zagreb - Saraxevo
* Dubrovnik - Skopje - Belgrado - Saraxevo

A última portadora do facho olímpico foi a patinadora artística Sanda Dubravčić, quen a recibiu das mans do esquiador Bojan Križaj.

## Mascota oficial 
Os lectores dos xornais iugoslavos foron os encargados de elixir a mascota dos Xogos a partir dunha lista de seis finalistas. O gañador foi Vučko, un pequeno lobo, deseñado polo ilustrador e deseñador esloveno Jože Trobec.

## Sedes 
### Sedes urbanas 
* Estadio Koševo - cerimonias de apertura
* Olympic Hall Zetra - patinaxe artística sobre xeo, hóckey sobre xeo (final), cerimonias de clausura
* Pista de Hielo Zetra - patinaxe de velocidade sobre xeo
* Skenderija II Hall - hóckey sobre xeo

### Sedes de montaña 
* Bjelašnica - esquí alpino (masculino)
* Jahorina - esquí alpino (feminino)
* Igman - esquí de fondo, combinado nórdico (esquí de fondo), bíatlon
* Saltos Olímpicos de Igman - combinado nórdico (saltos en esquí), saltos en esquí
* Trebević - bobsleigh, luge

### Outras dependencias 
* Vila Olímpica, Mojmilo
* Vila da Prensa, Dobrinja
* Hoteis: Igman (Igman), Famos (Bjelašnica), Smuk (Bjelašnica), Bistrica (Jahorina)

## Deportes 
## Países participantes 
49 Comités Olímpicos Nacionais (CONs) rexistraron atletas nos Xogos Olímpicos de Inverno 1984, sendo este un récord ata a data.

Exipto, Mónaco, Porto Rico, Senegal, e as Illas Virxes Británicas participaron por primeira vez nos Xogos Olímpicos de Inverno.

A República da China finalizou o seu boicot aos Xogos Olímpicos tralo recoñecemento da República Popular da China por parte del COI, e competiu como China Taipei por primeira vez.

## Medalleiro 
## Notas 
## Véxase tamén
Haaz Sleiman

**Haaz Sleiman** (en ), nado nos Emiratos Árabes Unidos, é un actor libanés radicado nos Estados Unidos.

## Filmografía 
## Notas 
## Véxase tamén 
### Ligazóns externas 
* Ficha na IMDb
Cisneros, Palencia

**Cisneros** é un concello español da provincia de Palencia (Castela e León). 

## Demografía 
A súa poboación é de 498 habitantes (INE 2012).
 

## Notas 
## Véxase tamén 
### Ligazóns externas 
* Páxina oficial do concello
Xogos Olímpicos de Inverno de 1972

Os **XI Xogos Olímpicos de Inverno** celebráronse en Sapporo, Xapón entre o 3 e o 13 de febreiro de 1972. Foi a primeira vez que estes Xogos non se celebraron en Europa ou Norte América.

## Elección da sede 
Inicialmente Sapporo había gañara o dereito a organizar os Xogos de 1940, pero o Xapón refusou dita oportunidade tras a invasión da China en 1937. Posteriormente foron cancelados por mor da segunda guerra mundial.

Sapporo competiu con Banff, Alberta, Canadá; Lahti, Finlandia; e Salt Lake City, Utah, Estados Unidos. A elección realizouse na 64º reunión do COI que tivo lugar o 26 de abril de 1962 en Roma. Os organizadores dos Xogos lograron grandes beneficios fundamentalmente a través da venda dos dereitos televisivos.

## Deportes 
* 17px Bíatlon
* 17px Bobsleigh
* 17px Combinada nórdica
* 17px Esquí alpino
* 17px Esquí de fondo
* 17px Hóckey sobre xeo
* 17px Luge
* 17px Patinaxe artística
* 17px Patinaxe de velocidade
* 17px Saltos de esquí

## Medallero 
## Notas 
## Véxase tamén